मुंबई: भोजपुरी फिल्मों की जानी-मानी अभिनेत्री रूबी सिंह ने खुदकुशी कर ली. पुलिस के मुताबिक रूबी को फिल्मो में काम न मिलने से वो डिप्रेशन का शिकार हो गईं थीं. मिस पटना रह चुकी रूबी सिंह ने फिल्म 'हो गइल बा प्यार ओढनिया वाली से' अपने करियर की शुरुआत की थी. महज 25 साल की उम्र में रूबी ने भोजपुरी सिनेमा में अपनी अलग जगह बना ली थी, लेकिन शुक्रवार को ऐसा क्या हुआ कि सिनेमा के पर्दे पर हमेशा चहकने और चमकने वाले चेहरे ने अपने चाहनेवालों से खुद को हमेशा के लिए दूर कर लिया.